Rotnedalen naturreservat

Rotnedalen naturreservat ligger på vestsiden av Rotnebergsvegen, til dels på begge sider av elva Rotna i Grue kommune. Reservatet var ved opprettelsen i 1989 større og sammenhengende, men i 2023 ble en del av reservatet skilt ut som Viertjenna naturreservat med et noe endret verneformål. Det resterende Rotnedalen naturreservat ble dermed tre separate områder som alle grenser til og bindes sammen av Viertjenna naturreservat. Rotnedalen naturreservat omfatter deler av et 12 kilometer langt esker-system. Dette er rygger av sand og grus som er lagt igjen av elver med smeltevann under breer mot slutten av siste istid. Vegetasjonen er dominert av lav- og lyngrik furuskog. I reservatet er det ikke tillat å endre de naturgitte forholdene, herunder graving, planering eller utfylling av masse, bygging av veier, oppføring av bygninger med mer. Motorisert ferdsel er forbudt. Referanser